open-index/open-wikipedia-markdown huggingface dataset:
Raphael Pintsch

**Raphael Arkadiusz Pintsch** (født 2008) er en tysk roer som konkurrerer i singlesculler for Kristiansand Roklubb. Han har deltatt i norgesmesterskap, nordisk mesterskap og internasjonale U19-mesterskap. Han har satt norsk rekord på romaskin i junorklassen.

## Bakgrunn
Pintsch ble født i Sveits i 2008 og bodde i Tyskland fra 2012 fram til 2020. Etter flyttingen til Kristiansand i Norge begynte han med roing i 2022 og representerer Kristiansand Roklubb.

## Idrettskarriere
Pintsch har representert Norge internasjonalt, blant annet i verdensmesterskapet for U19 i 2025, hvor han rodde A-finale og endte på 6-plass.  Han har vunnet gullmedalje i Norgesmesterskapet 2025 og satt norsk U19-rekord på 2000 meter innendørs roing.

## Meritter

## Referanser


## Eksterne lenker
* World Rowing – utøverprofil
Plaçage

**Plaçage** (fransk, placer: å plassere seg sammen med), var et anerkjent historisk system for samliv mellom hvite menn og frie fargede kvinner i de spanske og franske koloniene i Amerika og i USA før slaveriet ble avskaffet. Kvinnene var kjent som placées, og samlivet ble akseptert som en form for ekteskap blant andre fargede mennesker. Praksisen ble åpent akseptert og institusjonalisert.

## Historie
Plaçage oppsto fordi det i utgangspunktet var få hvite kvinner til stede i koloniene, men at hvite menn ikke kunne gifte seg med fargede kvinner eller slaver. En fri farget kvinne hadde også problemer med å forsørge seg selv. Det var vanlig for en hvit mann å ordne en placage for en datter han hadde fått med en slave og deretter frigjort, for å sikre at hun ble forsørget, på samme måte som han arrangerte et lovlig ekteskap for sin hvite datter. Den frie fargede klassen som oppsto fra disse forholdene dannet en egen kategori og ble kjent som gens de couleur libres.

Senere ble det arrangert ball, der velstående hvite menn ble introdusert for frie fargede jenter. Slike ball eksisterte tidlig i Saint Domingue og i New Orleans ble disse berømte som de såkalte «Quarteroon Balls» og ble holdt fra 1805 og utover.

Når to parter hadde blitt enige, ble en placage arrangert omtrent som et frieri. Vilkårene ble vanligvis fastsatt gjennom kontrakter, der kvinnen og hennes barn var sikret eiendom og underhold ved mannens død eller når placage-forholdet tok slutt. Jentene som ble presentert på disse ballene var ofte selv døtre av et placage-forhold. Disse frie fargede menneskene dannet en egen klasse, og oppnådde ofte både rikdom og utdanning. En placage hadde samme status blant denne klassen som et ekteskap. En placage opphørte ofte når den hvite mannen hadde inngått et lovlig ekteskap, men det hendte også at den fortsatte, og at mannen det gjaldt hadde to familier, en offentlig og en uoffisiell.

Placage var vanlig i det som nå er Haiti, den gang den franske kolonien Saint-Domingue i Vestindia. I USA forekom denne skikken først og fremst i New Orleans, Louisiana, hvor plantasjeeierne var velstående nok til å finansiere den, men den forekom også i andre byer langs sørkysten av USA, som i Florida. Placage har lenge vært sterkt assosiert med den kosmopolitiske kulturen i New Orleans.

## Kjente placages

* Julie Dahey
* Marie Laveau
* Eulalie de Mandéville
* Marie Thérèse Metoyer
* Rosett Rochon

## Referanser
Anatolij Slivnikov

**Anatolij Mikhajlovitsj Slivnikov** (1950–2005) var en sovjetisk og russisk skuespiller. Han har medvirket i en rekke filmer som *[[Assa]]* (1987) og *[[Gå og se!]]* (1985).

## Tidig liv og karriere
Slivnikov ble født 14. februar 1950 i Vologda oblast og døde 29. juni 2005. Han ble uteksaminert fra Leningrad statlige kulturinstitutt i 1978.

## Filmografi
* 1983: *[[Nebyvalsjtsjina]]* – som Urjadnik
* 1984: *[[Blondinka za uglom]]* – som Gena, broren til Nadezjda
* 1984: *Bez semji* – Politimann
* 1985: *Zjil-byl doktor…* 
* 1985: *[[Min venn Ivan Lapsjin]]* – som Bytsjkov
* 1985: *[[Gå og se!]]* – Partisan forkledd som en tysk soldat
* 1985: *[[I vot prisjol Bumbo…]]* – som Stepan Jegerov
* 1986: *Iskljutsjenija bez pravil* – som Zavkhoz
* 1986: *[[Tsjuzjaja belaja i rjaboj]]* – som Polkovnik Pilipenko
* 1987: *[[Levsja (film fra 1987)|Levsja]]* – som Gorodovoj
* 1987: *Kak stat zvezdoj* 
* 1987: *[[Skazka pro vljubljonnogo maljara]]* – som Baldak
* 1987: *[[Assa]]* – som Ambal
* 1988: *[[Sobatsje serdtse]]* – som brannvesenet
* 1989: *Netsjistaja sila* – som Koryto
* 1989: *Muzykalnyje igry* – som Inoplanetjanin
* 1989: *Fanat* – som Pasja
* 1991: *[[Dukhov den]]* – som Kolja
* 1991: *Pustynja* – Pjotr
* 1991: *Dom pod zvjozdnym nebom*  – som General i Innenriksministeriet
* 1991: *[[Tsjoknutyje]]* – som Ringleader
* 1991: *Caccia alla vedova* 
* 1992: *Komedija strogogo rezjima* – som Smoljartsjuk
* 1993: *[[Okno v Parizj]]* – som Major militsii
* 1994: *Viva Castro!* – som Viktor Stepanovitsj
* 1994: *Poligon-2* 
* 1996: *Midnight in St. Petersburg* – som Alex' håndlanger
* 1996: *Rasputin* – som en palassvakt
* 1996: *Naslednik*  – som Fjodor
* 1997: *Istorija pro Ritsjarda, Milorda i prekrasnuju Zjar-ptitsu* – som Likhoj
* 1999: *Dukh* 
* 2000: ** – som Rodzianko
* 2004: *Imeniny*

## Fotnoter


## Referanser


## Eksterne lenker
* 
*
Wiyot-folk

**Wiyot-folk** er en nordamerikansk indianerstamme og holder til i regionen rundt Humboldt Bay, i det vestlige av den amerikanske staten California.

26. februar 1860 opplevde Wiyot-folket en massakre som ødela stammene deres og har forblitt en gjennomgripende del av deres kulturarv og identitet. Wiyot-folket hadde avholdt en flere dagers seremoni hvor rundt 250 skal ha vært tilstede i landsbyen Tuluwat på øya Tuluwat Island. Tidlig en morgen kom en gruppe hvite menn, nybyggere fra byen Eureka, til øya etter at den siste seremonien var fullført. De fleste av Wiyot-mennene hadde forlatt øya, og bare kvinner og barn var igjen. De hvite var bevæpnet med økser, køller og kniver, de hadde ikke tatt med våpnene sine slik at det ikke skulle høres skudd fra massakren, bare skrik. Ved to andre landsbyer foregikk også massakrer, ved Eel-elven og ved South Spit. Rapporter om antallet wiyoter som ble drept den natten varierer fra 80 til 200, de var for det meste kvinner og barn. Det var kun en overlevende fra den massakrerte gruppen på Tuluwat, et spedbarn. Etter massakren var det bare rundt 200 medlemmer av stammen igjen. For tiden kaller i underkant av 500 mennesker i Nord-California seg Wiyot.

Healere og seremonielle ledere var for det meste kvinner, som mottok sine krefter på fjelltopper om natten. Folket spiste for det meste av fisk, muslinger, eikenøtter, bær, røtter, frø og ville grønnsaker og laget lange, utskårne kanoer av tømmerstokker.

Wyot-religionen har mye til felles med den til nabostammen Yurok, med flere forskjeller. Wyot og Yurok-indianerne er de eneste urfolkene i det sørvestlige USA som opprinnelig snakket algiske språk. Wiyot-språket døde ut på 1960-tallet, Wiyot-stammestyret prøver nå å gjenopplive språket. Yurok-språket var truet og det var bare omtrent 500 som talete det igjen, men er nå på full fart tilbake.

## Referanser
Yurok-folk

**Yurok-folket** er et nordamerikansk indianerfolk og urbefolkningen i det nordvestligste amerikanske delstaten California. 

Yuroks tradisjonelle habitat inkluderte det nordvestlige hjørnet av California, langs de nedre delene av Klamath-elven og ved Stillehavet. Nesten alle bosetninger lå enten langs Klamath eller langs kysten. Innlandet i territoriet brukte de kun brukt til jakt og til å samle frukt fra skogen.  Territoriet var avgrenset i nord av Tolowa-folket, i øst av Karok og i sør av Hupa, Chilula og Wiyot.

Før koloniseringen av den amerikanske vestkysten, bodde det anslagsvis 2500 til 3100 Yurok i regionen. Befolkningen sank deretter svært raskt på grunn av sykdommer og massakrer. I 1910 var det bare rundt 700 av Yurok-folket igjen.

Yurok-folket bor nå hovedsakelig i Yurok Indian Reservation i Del Norte og Humboldt fylker. Reservatet er 219 408 km² stort. Den føderalt anerkjente stammen har omtrent 5500 medlemmer. Den grenser til Huma-indianerreservatet i sør og Redwood nasjonalpark i vest. Mange andre Yurok bor i små *bosetninger (rancherias*) spredt over hele Humboldt County.

Yurok-folket, som fortsatt lever som jegere og sankere, er hardt rammet av den store tørken som har rammet habitatet deres siden århundreskiftet. Vannstanden i Klamath-elven har falt til en tredjedel av normalen, slik at dette gyteområdet for laksen ikke lenger fungerer, og fisket har nærmest stoppet opp. Fruktene i skogen gir også bare et lite tilskudd til hermetikkmaten som myndighetene deler ut i reservatet. Kulturen i Yurok er i fare for å gå tapt som følge av dette. Det vurderes å rive fire demninger oppstrøms for å heve vannstanden, men flere andre motsetter seg dette.

Yurok-religionen har mye til felles med den til nabostammen Wiyot, med flere forskjeller. Yurok og Wyot-indianerne er de eneste urfolkene i det sørvestlige USA som opprinnelig snakket algiske språk.

Wiyot-språket døde ut på 1960-tallet. Yurok-språket var truet men er nå i ferd med å bli gjenopplive i et vellykkede språkrevitaliseringsprogrammet i California.

## Referanser
Tolowa-folk

**Tolowa-folket**  er et indiansk folk fra to bosetninger (Smith River og Elk Valley) som fortsatt bor i sitt tradisjonelle territorium i det nordvestlige California. Mens noen som ble flyttet til Siletz-reservatet i Oregon befinner seg der.

De var aldri særlig tallrike, og talte omtrent 450 i 1770. Men innen 1880 var de redusert til 200, og til 150 innen 1900. Folketellingen i 1910 viste 121. I 1960 var det omtrent 150 i California. Ifølge folketellingen i 2000 var det 649 av tolowa-folket og flere som var av blandingsrase med andre stammer, totalt 960 personer.

De ble først beskrevet av spanjoler i 1777, og i 1793 av George Vancouver. Muligens ble deres antall redusert på grunn av en koleraepidemi. De kom i kontakt med hvite på midten av 1800-tallet, da Jedediah Smith besøkte dem i 1828, og fra 1850 ble de kraftig redusert av sykdom, alkohol og at de tilpasser seg andre kulturer. I 1861 ble de flyttet til reservatene og forlot hjemlandet sitt.

Tolowa-språket er et athabaskiske språk som sammen med tre andre språk danner *Oregon-gruppen* av stillehavsathabaskiske språk. I 1910 var det bare 3 eller 4 igjen som talte språket. Deres kultur lignet på stammene i nordvest, men med sterke californiske påvirkninger. De bodde i omtrent 20 landsbyer som ofte kjempet mot hverandre, men de stod alltid samlet i kampen mot Yurok og Karok.

## Referanser
Norsk portrettarkiv

**Norsk portrettarkiv**, med utspring fra Ikonografisk kommisjon i Norge, ble opprettet i 1934. Det er Riksantikvaren som forvalter arkivet.  

Det første styret i kommisjonen bestod av Riksantikvaren (ved Harry Fett), en representant for arkivverket (Riksarkivet), en representant for museene og en representant for Norsk Slektshistorisk Forening. Formålet var å katalogisere og avfotografere kunstnerisk utførte portretter i Norge. Katalogiseringen ble utført etter mal fra Det Nationalhistoriske Museum på Fredriksborg. 

Norsk portrettarkiv består i dag av en kortkatalog med ca.  registrerte portretter. Katalogen er ordnet alfabetisk.  av de registrerte portrettene er avfotografert på bestilling og digitalisert.

## Referanser


## Eksterne lenker
*
International Studies Association

**International Studies Association (ISA)** er en internasjonal faglig sammenslutning for studiet av internasjonale forbindelser. Organisasjonen ble grunnlagt i 1959 og har hovedkvarter i USA.

ISA har mer enn  medlemmer i over 100 land. Organisasjonen har sju geografiske regioner og 29 tematiske avdelinger og utgir sju akademiske tidsskrifter. Dens årskonferanse samler gjerne ca. 6 000 deltakere. ISA deler ut en lang rekke faglige priser.

Mange norske forskere deltar på årskonferansene, og flere norske forskere har vært med i ledelsen av organisasjonen.

## Referanser
Zeekr 007

**Zeekr 007** er en familiebil laget av svensk-kinesiske Zeekr siden 2024.

Den er laget som en firedørs sedan eller femdørs stasjonsvogn (*shooting brake*) med skrånende stor bakluke, på størrelse med Porsche Taycan. Den bygges i Kina på eierselskapet Geely sin plattform SAE (*Scaleable Advanced Electric*), men er designet av Zeekr sitt kontor i Gøteborg.

## Stasjonsvogna 7GT

I Norge ble den lansert som stasjonsvogna **7 GT** i 2026. I enkleste form med tohjulsdrift, 421 hestekrefter og 75 kWh batteri. Den kan også fås med firehjulsdrift, 646 hestekrefter og 100 kWh batteri.  Den raskeste når 100 kilometer på 3,3 sekund, mens de to andre bruker 5,3 sekund.

Den har et 

## Referanser
Solveig Kinstad

**Solveig Kinstad Olsen** (1904–1999) var en norsk kunstløper og senere damefrisør.

## Meritter

* Kinstads partner i parløp var Sigval Jacobsen.

## Referanser
Beck – Dødsfellen

***Beck – Dødsfellen*** er en svensk kriminal-thriller fra 2022 regissert av Niklas Ohlson. Filmen handler om den svenske politietterforskeren Martin Beck og er en av en rekke filmer med Peter Haber i rollen som Beck. Karakteren Beck ble skapt av forfatterparet Sjöwall & Wahlöö.

Filmen ble produsert for TV og hadde premiere på C More 25. desember 2022.

Gerhard Hoberstorfer spiller Mårten i denne filmen. I den første Beckfilmen, Beck – Lockpojken, 25 år tidligere, spilte han en systemoperatør.

## Handling
Vilhelm Beck er en politi-aspirant i praksis sammen med sin veileder. De rykker ut i forbindelse med en innbruddsalarm og Vilhelm finner en død 17-åring gutt på stedet.

## Rolleliste
* Peter Haber – Martin Beck
* Valter Skarsgård – Vilhelm Beck
* Jennie Silfverhjelm – Alexandra Beijer
* Måns Nathanaelson – Oskar Bergman
* Anna Asp – Jenny Bodén
* Martin Wallström – Josef Eriksson
* Jonas Karlsson – Klas Fredén
* Elmira Arikan – Ayda Çetin
* Rebecka Hemse – Inger Beck
* Ingvar Hirdwall – Grannen
* Maria Sundbom – Trine
* Helmon Solomon – Rebecka Kullgren
* Ellen Fosti – Lina
* Sigrid Johnson – Stella
** Penny Smitt – Stella som ung
* Cecilia Ljung – Monika
* Giovanni Bucchieri – Hamid
* Erica Braun – Jeanette
* Lars Bringås – Paul
* Oldoz Javidi – Pernilla
* Victor Criado – Kaj
* Gerhard Hoberstorfer – Mårten
* Nicholas Cajiao Eriksson – Samir
* Therese Hörnqvist – Marie
* Emil Algpeus – Anton
* Einar-Hugo Strömberg – Elias
* Robin Stegmar – Dan
* Birthe Wingren – Missing People-person
* Adam Daho – klassekamerat
* Emilia Grönvall – klassekamerat
* Ida Hedlund Stenmarck – klassekamerat
* Niklas Wikegård – sportsreporter
* Vilma Sidenvall – Rut
* Anna Hultgren – forhørsleder
* Charlie DecaVita – Esther
* Frida Landbecker – Shurgard-ansatt

## Referanser


## Eksterne lenker
*
Jana Winderen

**Jana Winderen** (født i 1965) er en norsk lydkunstner.

Verkene hennes skapes i stor grad med utgangpunkt i hennes egne opptak fra naturlandskap rundt om i verden; ikke minst har opptakene hun har gjort under havoverflaten blitt mye omtalt i internasjonale kunstmiljøer.

## Utdanning
Etter å ha studert marinbiologi ved Universitetet i Oslo, dro hun til London og studerte kunst ved Goldsmiths College. Hun tok diplomeksamen der i 1993.

## Kunstnerisk virke (utvalg)
I 2011 vant hun førsteprisen *Golden Nica* på Ars Electronica-festivalen for verket *Energy Field*. I 2015 var hun en av de fire nominerte til Lorck Schive Kunstpris.

I 2025 var hun en av de inviterte kunstnerne som deltok på Momentum-biennalen i Moss, som Galleri F15 arrangerer.

Hun har i all hovedsak utgitt sine verker hos det engelske plateselskapet Touch.

## Diskografi

### Soloverk (utvalg)

* 2009: *Heated: Live In Japan*, Touch
* 2010: *Energy Field*, Touch
* 2014: *Evaporation*, Touch
* 2018: *Spring Bloom In The Marginal Ice Zone*, Touch
* 2023: *The Blue Beyond*, Touch

### Sammen med andre

* 2014: *Cloître*, Touch – sammen med Thomas Köner

## Referanser
Senftenberg (Østerrike)

**Senftenberg** er en kommune i distriktet Krems i Niederösterreich i Østerrike. Kommunen har vinmarker og en borgruin fra høymiddelalderen, Burgruine Senftenberg.

Den består av seks områder:
* Imbach (befolkning: 580)
* Meislingeramt (befolkning: 55)
* Priel (befolkning: 123)
* Reichaueramt (befolkning: 60)
* Senftenberg (befolkning: 1046)
* Senftenbergeramt (befolkning: 107)

Den norske generalen Ole Paus ble født i Meislingeramt i Senftenberg i 1910.

## Referanser
Piovà Massaia

**Piovà Massaia** er en by og en kommune i provinsen Asti i regionen Piemonte i det nordlige Italia. Byen hadde  innbyggere (2023). Piovà Massaia grenser til kommunene Cerreto d’Asti, Cunico, Montiglio Monferrato, Passerano Marmorito, Capriglio, Cocconato, Montafia, Piea, Soglio.

## Personer

* Guglielmo Massaia

## Referanser


## Eksterne lenker
*
Nye Hardeland kraftverk

**Nye Hardeland kraftverk** er et vannkraftverk i Etne kommune i Vestland.

Kraftverket utnytter fallet på 325 meter fra Jørnåsvatnet. Grindheimsvatnet, Ilsvatn og Basurde-/Krokavatnet benyttes også som reguleringsmagasin.

Installert effekt er 9,4 MW fra en peltonturbin. Årsproduksjon er 49,5 GWh.

Kraftverket erstatter Hardeland K kraftverk fra 1958. Det er oppført som et nytt bygg ved siden av det gamle, og koblet til eksisterende vannvei.

## Referanser


## Kilder
* 
* NVE vannkraftdatabase
Jønnhalt kraftverk

**Jønnhalt kraftverk** er et vannkraftverk i Ringebu kommune i Innlandet.

Det utnytter et fall på 70 meter fra en dam som forsynes fra et oppkomme og en liten bekk. 

Installert effekt er 5 kW fra en peltonturbin. Årsproduksjon er 0,036 GWh (100 kWt i døgnet).

Kraftverket hører til Jønnhalt Gjesteseter, det forsyner eiendommen off-grid. Det erstatter et dieselaggregat som brukte 5000 liter i året.

## Referanser


## Kilder
* 
* NVE vannkraftdatabase

## Eksterne lenker
* Dølen (betalingsmur): Mikrokraftverket knapt noen har sett maken til: - Dette er vi stolte av
Windows Server 2022

**Windows Server** **2022** er en serverutgave av operativsystemet Windows NT og er etterfølgeren til Windows Server 2019. Windows Server 2022 ble kunngjort den 18. august 2021. Denne utgaven tilbyr funksjoner som avansert flerlags­sikkerhet, hybridfunksjoner med Azure og en fleksibel plattform for å modernisere applikasjoner med containere.

## Referanser
Vålerenga Fotball i 2026

**[[Vålerenga Fotball]]** spiller i 2026-sesongen i Eliteserien. Det er Geir Bakke sin fjerde sesong som hovedtrener, den tredje hele sesongen etter at han tok over i juli 2023. 

## Vålerenga i 2026-sesongen

## Tropp

### Utlånte spillere

## Støtteapparat

## Overganger

### Vinter

**Inn:**

**Ut:** 

### Sommer

**Inn:**

**Ut:** 

## Treningskamper
### Vinter

## Eliteserien

}
|}

### Terminliste

## Vålerenga 2
Vålerenga 2 spiller i 2026 i 3. divisjon avdeling 1. Laget blir ledet av Øystein Sanden.

### Tabell

## Referanser
Sûreté nationale

**Sûreté nationale** kan vise til:
* Marokkos nasjonale politi, se Sûreté nationale (Marokko)
* Algeries nasjonale politi, se Sûreté nationale (Algerie)
* Tunisias nasjonale politi, se Sûreté nationale (Tunisia)
* Et tidligere navn på Frankrikes nasjonale politi, se Police nationale
* Sûreté du Québec
Jonathan Motzfeldts syvende regjering

**Jonathan Motzfeldts syvende regjering** var Grønlands niende regjering, som satt fra mars 1999 til 7. december 2001. Den var en flertallsregering med syv landsstyremedlemmer, hvorav fem fra Siumut og to fra Inuit Ataqatigiit.

## Regjeringsdannelse

Siumut var det største partiet etter landstingsvalget 16. februar 1995, og etter flere dagers forhandlinger inngikk det en regjeringsavtale med Inuit Ataqatigiit 21. februar. Men avtalens innhold om en skattereform ble avvist av flere Siumut-medlemmer på Landstinget, og det var i lang tid uklart om hvem som ville bli partiets landsstyremedlemmer.

Det nye landsstyret ble først presentert på et pressemøte 4. mars.

## Regjering
Landsstyret bestod av disse medlemmene:

## Endringer
Mikael Petersen fratrådte som landsstyremedlem 2. november 1999 etter at en revisjonsundersøkelse hadde konkludert med at han hadde tilbakeholdt opplysninger for Landstinget. Han ble erstattet av Jørgen Wæver Johansen.

Kritikk av landsstyrets fiskeri- og trafikpolitikk førte til en regeringsrokade 24. september 2001. Hans Enoksen, som tidligere var blitt valgt til formann for Siumut, ble nytt landsstyremedlem for fiskeri. Jørgen Wæver Johansen ble landsstyremedlem for boliger og infrastruktur, mens hans tidligere område, sosiale anliggender og arbeidsmarked, blev gitt til Ole Dorph. Kirkeområdet ble også flyttet fra Alfred Jakobsen til Lise Skifte Lennert.

## Referanser
Antónis Rémos

**Antónis Paschalidis** (født 1970), med artistnavnet **Antónis Rémos**, er en gresk sanger innen laïkó- og popmusikk. Han regnes som en av de kommersielt mest suksessrike artistene i den greske musikkindustrien. En rekke av hans album har oppnådd flerfoldig platinastatus og har siden 1990-årene hatt stor innflytelse på samtidens greske pop- og underholdningsmusikk.

## Liv og bakgrunn
Antonis Remos ble født 19. juni 1970 i Düsseldorf og bodde der frem til han var ti år gammel. Deretter flyttet han sammen med familien til Thessaloniki. Allerede i barndommen viste han interesse for musikk og lærte å spille både gitar og trommer.

## Karriere
Remos fikk sin første større offentlige oppmerksomhet i 1992 under den 31. utgaven av den greske sangfestivalen i Thessaloniki. I 1995 opptrådte han for første gang i Athen og inngikk samme år platekontrakt med Sony Music. Debutalbumet *Antonis Remos* ble utgitt i 1996 og oppnådde på kort tid både gull- og platinastatus.

I løpet av 2000-årene samarbeidet Remos med en rekke kjente greske artister og ga ut flere kommersielt vellykkede studio- og konsertalbum. Parallelt gjennomførte han internasjonale konsertturneer i Europa, Nord-Amerika og Australia. Fra 2014 var Remos jurymedlem i TV-programmet *The Voice of Greece*. I 2018 gikk han over til plateselskapet Panik Records.

## Privatliv
Fra 2000 til 2008 var Remos i et forhold med skuespilleren og programlederen Zeta Makrypoulia. I 2010 innledet Remos et forhold med den tyske motedesigneren Yvonne Bosnjak. Paret har én datter, Eleni (født 14. februar 2015). Den 15. september 2018 giftet paret seg i Varympompi.

## Mottakelse
Sangen *Etsi Xafnika* ble i 2012 covret av det tyrkiske rockebandet Gripin under tittelen *Neden Bu Elveda*.

## Diskografi
### Studioalbum
* 1996: *Antonis Remos*
* 1998: *Kairos Na Pame Parakato*
* 1999: *Pali Ap’Tin Arhi*
* 2002: *Kardia Mou Min Anisiheis*
* 2003: *Mia Anapnoi*
* 2005: *San Anemos*
* 2008: *Alithies & Psemata*
* 2011: *Kleista ta stomata*
* 2013: *I Kardia Me Pigainei Emena*
* 2016: *Spasmena Kommatia Tis Kardias*
* 2023: *Panta Kai Pote (Volume I)*

### Livealbum
* 2001: *Mia Nihta Mono*
* 2004: *Live*
* 2007: *In Concert feat. ONIRAMA*
* 2008: *Marinella – Live*

### Samlealbum
* 2006: *Best of*
* 2014: *Best of 2008–2014*

### Singler (utvalg)
* 1996: «Ti Imouna Gia Sena»
* 1998: «Etsi Xafnika»
* 1999: «Monos Mou»
* 2003: «Ma De Ginete»
* 2013: «Ta Savvata»
* 2016: «Lene»
* 2023: «Poso Thelo»

## Referanser


## Eksterne lenker
* 
* 
*
Mildrid Kattem Aune

**Mildrid Kattem Aune** er en norsk lokalpolitiker (Sp) som i perioden 2023–2027 er ordfører i Rindal kommune i Trøndelag. Aune satt også som ordfører i kommunen i siste del av den foregående valgperioden, da hun fra 1.&nbsp;januar 2023 erstattet Vibeke Langli som hadde fått innvilget fritak fra vervet.

## Referanser
Jacob Trolle

**Jacob Trolle til Trudsholm, Sonnerup og Brudager** (d. 16. januar 1601) var en dansk embetsmann og adelsmann som var lensmann (lenshinnehaver) i Trondhjem. 

## Foreldre
Han var sønn av Niels Trolle til Braade (d. 1565) og Anne Henriksdatter Friis af Hesselager (d. 1570).

## Universitetsstudier
Trolle blev i 1576 immatrikulert ved Universitetet i Rostock.

## Kancellisekretær og ventebrev
Fra 1581 til 1592 tjenestegjorde han som sekretær i Kancelliet, de siste årene hovedsakelig i tjeneste hos enkedronningen.

I 1588 fikk han ventebrev på et kannikedømme i Roskilde.

## Lensmann
I 1592 blev han utnevnt til lensmann på Frederiksborg, og i 1596 også på Abrahamstrup. Samme år blev han forflyttet til lenet i Trondhjem, som han beholdt til sin død. Ved kong Christian IVs opphold i Bergen i 1599 bevertet han kongen så godt, at festen endte med knuste ruter og nedrevet bakerovn.

## Ekteskap
Den 16. oktober 1597 giftet han seg med Mette Jacobsdatter Høg (d. 1639). Ekteskapet var kortvarig, og hun fikk tidlig et dårlig rykte, idet hun skal ha hatt et forhold til kongens bror, hertug Ulrik, som hun hadde blitt kjent med under kongens nordlandsferd. Senere skal hun ha giftet seg med den tyske adelsmannen Franz Ernst von Mandelsloh.

## Død
Trolle selv døde i København 16. januar 1601.

## Referanser
American Airlines Center

**American Airlines Center (AAC)** er en flerbrukshall som ligger i nabolaget Victory Park i sentrum av Dallas. Brukere av hallen er ishockeylaget Dallas Stars som spiller i NHL og basketballaget Dallas Mavericks som spiller i (NBA). Foruten bruken til idrettsrelaterte formål, benyttes den også hyppig som konsertarena og annen underholdning. Bygget åpnet dørene for første gang den 17. juli 2001. Estimert kostnad var 420 millioner USD.
Elisabeth Vollmo Bjørhusdal

**Elisabeth Vollmo Bjørhusdal** (født i 1968) er en norsk lokalpolitiker (H) som i perioden 2023–2027 er ordfører i Namsskogan kommune. Hun ble innvalgt i kommunestyret høsten 2023 som resultat av at Høyre hadde inngått lokalt valgsamarbeid med en valgliste kalt Optimum.

## Referanser
Emil Lybekk

**Emil Andre Lybekk** (født 1993) er en norsk tidligere dødser fra Holmsbu. 

Lybekk testet dødsing allerede i 2010, men skadet seg med sprukket trommehinne og prøvde ikke igjen før han tok opp idretten i 2017. På kort tid ble han blant de beste og kvalifiserte seg for VM i døds allerede året etter. Under VM i Frognerbadet 2018 vant han gull. I 2020 vant han VM for andre gang, denne gang fra Filipstadkaia. I 2023 vant han Døds World Tour. 

To ganger har Lybekk holdt den uoffisielle verdensrekorden for høyeste døds. I 2019 hoppet han fra en klippe 26 meter over vannet.

Han deltok i 24-stjerners julekalender i 2024, og våren 2026 var Lybekk deltaker i NRK-serien Mesternes mester, sesong 17.

Etter at Lybekk sluttet å konkurrere har han fortsatt og filmer sine stup for publisering på Instagram. Per 2026 har han 118 tusen følgere på sin konto. 

## Referanser


## Eksterne lenker
*
Jamaicas parlament

**Jamaicas parlament** er den lovgivende myndigheten på Jamaica. Det er et tokammersystem med et senat som overhus og representanthus som underhus, basert på Westminster-modellen.

Senatet har 21 seter og representanthuset har 63 seter. Senatorene utnevnes av Jamaicas generalguvernør, 13 på statsministerens anbefaling og 8 på opposisjonslederens anbefaling. 

Parlamentet har sete i George William Gordon House i hovedstaden Kingston.

## Referanser


## Eksterne lenker
*
Stoppskilt

Et **stoppskilt** er et trafikkskilt som er utformet for å varsle sjåfører om at de må stoppe helt og sørge for at krysset (eller jernbaneovergangen) er trygt fritt for kjøretøy og fotgjengere før de fortsetter forbi skiltet.

## Bilder

File:NO road sign 204.svg|Norge
File:Zeichen 206 - Halt! Vorfahrt gewähren! StVO 2017.svg|Tyskland

### Historisk

File:Norwegian road sign 204 (gammel).svg|Norge (1958-1974)
File:Early Norwegian STOP sign.svg|Norge (1949-1958)


## Se også
* Aggressiv kjøring
* Vikeplikt
* Trafikkskilt

## Referanser
Montiglio Monferrato

**Montiglio Monferrato** er en by og en kommune i provinsen Asti i regionen Piemonte i det nordlige Italia. Byen hadde  innbyggere (2023). Montiglio Monferrato grenser til kommunene Cunico, Piovà Massaia, Montechiaro d’Asti, Villa San Secondo, Cocconato, Tonco, Villadeati, Murisengo Monferrato, Robella.

## Referanser


## Eksterne lenker
*
Ulrik Samnøy

**Ulrik Max Harstad Samnøy** (født 2002) er en norsk freestylekjører som representerer Bærums Skiklub.

## Karriere
Samnøy ble juniorverdensmester i «big air» og tok bronsemedalje i «slopestyle» under Junior-VM 2019. Under X Games Norway 2019 deltok han i «big air», men klarte ikke å kvalifisere seg til finaleomgangen og endte på en 10.-plass.

6. desember 2025 tok Samnøy sin første verdenscupseier under 2025/26-sesongen i Beijing, og ble samme måned nominert til prisen for «Årets gjennombrudd» til Idrettsgallaen 2026.

Samnøy ble tatt ut til å representere Norge under Vinter-OL 2026 i Livigno.

## Referanser


## Eksterne lenker
* 
* 
*
HC Ajoie

**HC Ajoie** er et sveitsisk ishockeylag som har et elitelag i  National League (NL), den høyeste ligaen i Sveits. Laget ble grunnlagt i 1973 og spiller i Raiffeisen Arena i Porrentruy, Sveits

HC Ajoie har vunnet tre Swiss League (SL) mesterskap – i 1992, 2016 og 2021.
## Referanser
Helmon Solomon

**Helmon Solomon**, tidligere *Berhane* (født 1974) er en svensk skuespiller.

## Biografi
Helmon Solomon er utdannet ved Teaterhögskolan i Malmö 2015–2018.

Høsten 2019 spilte hun hovedrollen i *Madame Bovary* og medvirket i den egne monologen *Vi går aldrig sönder* på Folkteatern i Göteborg. For denne innsatsen ble hun nominert til Nöjesguidens Göteborgspris.

Solomon har også medvirket i flere TV-serie- og filmproduksjoner, blant annet i tre Beck-filmer, *Stammisar*, *Kärlek & anarki* og *Två systrar*. I mars 2023 ble det meddelt at hun skulle medvirke i *Trolltider – legenden om bergatrollet*, som er julkalender på SVT for 2023 der hun spiller feen Dorabella.

Helmon Solomon spiller Miranda i Sveriges Radio Dramas nytolkning av Shakespeares *[[Stormen]]*, skrevet av Nanna Olasdotter Hallberg. *Stormen* hadde premiere i januar 2025.

## Filmografi (utvalg)
*2021: *[[Beck – Ett nytt liv]]*
*2021: *Två systrar*
*2022: *[[Beck – Det gråtende politiet]] (Svensk tittel: Beck – Den gråtande polisen)*
*2022: *[[Beck – Dødsfellen]]* (Svensk tittel: Beck – Dödsfällan)*
*[[Filmåret 2022|2022]]: *Stammisar*
*[[TV-året 2022|2022]]: *Kärlek & anarki*
*[[TV-året 2023|2023]]: *Trolltider – legenden om Bergatrollet*
*[[TV-året 2023|2023]]: *Fejkpatient*
*[[TV-året 2026|2026]]: *Tryck på knappen!''

## Teater
### Roller (ikke komplett)

## Referanser


## Eksterne lenker
*
Peterborough Phantoms

**Peterborough Phantoms** er et engelsk ishockeylag fra byen Peterborough. Laget, som ble grunnlagt i 2002, spiller på landets nest høyeste nivå i National Ice Hockey League. Laget har klart å vinne serien én gang, i 2009.

## Eksterne lenker
*
Hvit ridder

**''Hvit ridder** kan vise til:''

* Hvit ridder, fra 1671 til 1808 Dannebrogordenens eneste klasse
* Hvit ridder, en betegnelse på en person, et privat selskap eller et aksjeselskap som trer inn for å hjelpe et annet foretak
European Innovative Teaching Award

**The European Innovative Teaching Award** er en felles europeisk pris for innovativ undervisning som tildeles av Europakommisjonen. Prisen er ment å verdsette arbeidet til lærere og pedagoger i Europa. Prisen ble innstiftet i 2021.

Målet med prisene er å:
* Inspirere og feire læreres og skolers prestasjoner, og heve statusen til læreryrket.
* Identifisere og fremme innovative undervisnings- og læringspraksiser.
* Fremheve verdien av Erasmus+-programmet i å støtte samarbeid mellom lærere og det europeiske utdanningsområdet.

Siden prisen ble utdelt første gang i 2021 har den hvert år hatt et tematisk område.
* 2021: Til tross for forskjellene blant elever, skal skoler tilby de samme mulighetene til alle, noe som muliggjør inkludering, kompetanseutvikling og samarbeid.
* 2022: Læring sammen, fremme kreativitet og bærekraft.
* 2023: Utdanning og innovasjon. Robotikk, koding og programmering, kunstig intelligens, virtuell virkelighet og entreprenørskap.
* 2024: Prosjekter som lykkes med å fremme trivsel på skolen, med et helhetlig skoleperspektiv. 
* 2025: Utdanning i medborgerskap - deltakelse i demokratisk liv, felles verdier og sivilt engasjement.

## Eksterne lenker
* Offisiell hjemmeside
Jonathan Motzfeldts åttende regjering

**Jonathan Motzfeldts åttende regjering** var Grønlands tiende regjering, som satt fra 7. desember 2001 til 14. desember 2002. Den var en flertallsregjering bestående av syv landsstyremedlemmer, hvorav fem kom fra Siumut og to kom fra Atassut.

## Regjeringsdannelse
Samarbeidet mellom Siumut og Inuit Ataqatigiit (IA) i Jonathan Motzfeldts syvende regjering brøt sammen 30. november 2001, da IA uttrykte sin mistillit til Siumut og forlot landsstyresamarbeidet. IA ville gjerne ha nyvalg til Landstinget, men landsstyreformann Jonathan Motzfeldt valgte i stedet å innlede forhandlinger med Atassut om et landsstyre bestående av Siumut og dette partiet. De dannet et nytt landsstyre 7. desember, hvor Augusta Salling og Evard Geisler fra Atassut avløste de to tidligere IA-medlemmene.

## Regjering
Landsstyret bestod av disse medlemmene:

## Referanser
Tage Andersen Thott

**Tage Andersen Thott til Sierkøbing, Dueege og Egede** (d. 1643) var en dansk-norsk adelsmann og lensmann (lensmottager) i blant annet Trondhjem.

Han var sønn av Anders Thott til Sirekjøbing (d. 1595) og Lisbet Folmersdatter Rosenkrantz. Etter foreldrenes død var familiens økonomi svekket, og Tage Thott og hans søstre frasa seg både arv og gjeld. Til tross for dette fikk han gjennomført den sedvanlige utenlandsreisen for unge adelsmenn, og oppholdt seg blant annet i Padua i 1607.

## Lensmann i Trondhjem
Thott gjorde tidlig tjeneste ved hoffet og blev hoffjunker. I 1612 mottok han sin første forlening, Laholm. I 1618 overtok han midlertidig styret ved Båhus festning, og i 1620 blev han lensmann i Trondhjem. Her kom han i skarp konflikt med biskop Anders Arrebo, en strid som endte med at Arrebo i 1622 blev dømt ved herredagen og fratatt sitt embete. I 1627 blev Thott flyttet fra Trondhjem og igjen forlenet med Laholm.

I årene som fulgte vekslet han hyppig mellom ulike forleninger. Han blev landkommissær i Skåne i 1628 og blev slått til ridder i 1633. Økonomisk var han presset, og til tross for betydelige eiendommer og lån til kronen var boet fallitt ved hans død.
Thott døde i 1643, og blev bisatt i Helligåndskirken i København. Han var gift to ganger; først med Clare Hansdatter Sparre (d. 1636), deretter med Lisbet Sivertsdatter Beck til Taagerød (d. 1653). 

## Referanser
Cerreto d’Asti

**Cerreto d’Asti** er en by og en kommune i provinsen Asti i regionen Piemonte i det nordlige Italia. Byen hadde  innbyggere (2023). Cerreto d’Asti grenser til kommunene Capriglio, Passerano Marmorito, Piovà Massaia.

## Referanser


## Eksterne lenker
*
Cerreto

**Cerreto** kan vise til:

* Cerreto d’Asti, en by og en kommune i provinsen Asti i regionen Piemonte i det nordlige Italia
* Cerreto Grue, en by og en kommune i provinsen Alessandria i regionen Piemonte i det nordlige Italia
* Cerreto di Spoleto, er en landsby og kommune i provinsen Perugia i landsdelen Umbria i Italia
* Quaregna Cerreto, en by og en kommune i provinsen Biella i regionen Piemonte i det nordlige Italia

## Se også

* Cerrado
* Cerretto
Hans Enoksens første regjering

**Hans Enoksens første regjering** var Grønlands ellevte regjering, som satt fra 14. desember 2002 til 20. januar 2003. Den var en flertalsregjering bestående av syv landsstyremedlemmer, hvorav fire kom fra Siumut og tre kom fra Inuit Ataqatigiit (IA).

## Regjeringsdannelse
Siumut gikk tilbake ved landstingsvalget 3. desember 2002, men var fortsatt det største partiet. Formannen for Siumut, Hans Enoksen, fikk 2807 personlige stemmer, noe som var nesten fire ganger som mange som den sittende landsstyreformannen Jonathan Motzfeldt (Siumut) fikk med 709 personlige stemmer.

Kort tid etter valget innledet Enoksen forhandlinger med de øvrige partiene om å danne et nytt landsstyre. 

Siumut inngikk 8. desember en koalisjonsavtale med Inuit Ataqatigiit, som gav fire landsstyremedlemmer til Siumut (herunder landsstyreformannsposten til Hans Enoksen) og tre landsstyremedlemmer til IA.

Avtalen innebar et arbeid for økt selvstyre og grønlandisering, herunder en styrking av det grønlandske språket samt en styrking av ytterdistrikter og bygder med bedre innkomstmuligheter for fangere.

## Regjering
Landsstyret bestod av disse medlemmene:

## Referanser
Movatnet (Kvam)

**Movatnet** er et vann i Norheimsund i Kvam herad.

Movatnet er skilt fra Hardangerfjorden med en strøm, Movatnet inneholder brakkvann og kan kalles en brakkvannspoll.

Steindalselva munner ut i Movatnet.

## Bilder

Fil:Norheimsund i Kvam.JPG|Norheimsund med Movatnet i forgrunnen og Hardangerfjorden lenger ut. 


## Referanser
Paneeraq

**Paneeraq** er et grønlandsk kvinnenavn som betyr «liten datter». Navnet er vanlig i Grønland.

## Etymologi
*Paneeraq* er en nyere form av grønlandske *Panêraĸ*, og er sammensatt av *panik*, «datter», og endelsen *-raq* som betyr «ungt dyr» eller i overført betydning «liten, søt». Navnet *Paneeraq* tolkes derfor som «liten datter».

*[[Paninnguaq]]* og *[[Paninguaq]]* er relaterte navn med tilsvarende betydning. Endelsen -*nnguaq*/-*nguaĸ* betyr «søt, kjært, liten».

## Utbredelse
*Paneeraq* er i dag et vanlig navn i Grønland.

|}

## Kjente personer med navnet
Personene i listen er ordnet kronologisk etter fødselsår.
* Paneeraq Olsen (født 1958), grønlandsk politiker
* Paneeraq Siegstad Munk (født 1977), grønlandsk biskop
* Paneeraq Fleischer, grønlandsk fotballspiller

## Referanser


## Eksterne lenker
* 
*
14. serierunde i Women’s Super League 2025/26

Den **fjortende serierunden i [[FA Women’s Super League|Women’s Super League]] [[Women’s Super League 2025/26|2025/26]]** startet med fire kamper søndag 1. februar 2026 klokken 12:55. 15:30 var det avspark mellom serieleder Manchester City og regjerende seriemester Chelsea, på Etihad Stadium. Oppgjøret mellom Arsenal og Leicester City ble utsatt på grunn av hjemmelagets deltakelse i FIFA Women’s Champions Cup.

## Tabell

## Kampfakta

----

----

----

----

----

----
## Fotnoter

## Referanser
Steen Jensen Bille

**Steen Jensen Bille** (1565–1629) var en dansk adelsmann, embetsmann og salmedikter. Han er kjent i norsk historie som lensmann (lensinnehaver) over deler av Midt-Norge i begynnelsen av 1600-årene.

Bille fødtes på Visborg slott på Gulland (Gotland) som sønn av Jens Bille til Lyngsgaard og Vram (d. 1575) og Lisbeth Jensdatter Ulfstand (d. 1540). I sin ungdom fortok han lange utenlandsreiser og studerte blant annet i Basel, senere i Padua, og skal også ha besøkt Det hellige land. I 1588 vendte han tilbake til Danmark-Norge og blev ansatt i Danske Kancelli, hvor han blant annet deltok i diplomatiske sendeferder til Skottland. I 1689 overleverte han kjærlige brevhilsener fra prinsesse Anne av Danmark-Norge til kong Jakob av Skottland da hun satt værfast i Oslo. 

## Lensmann i Trondhjem
I 1601 mottok han Trondhjem len samt Jemtland og Herjedalen; i 1604 kom også Romsdalen til. Under Kalmarkrigen marsherte et skotsk hjelpekorps uten motstand gjennom Trøndelag og videre til Sverige. For dette blev Bille stilt til ansvar på herredagen i København i 1613. Formentlig blev han ilagt en bot, som senere førte til økonomiske problemer. I sine siste år levet han tilbaketrukket på Billesholm i Skåne under vanskelige kår. (hans hustru Karen Eilersdatter Rønnow var død i 1592). Han døde i 1629 hvoretter slekten frasa seg enhver rett til både arv og gjeld.

## Salmedikter
Foruten boksamler, er Steen Bille er også kjent som salmedikter. En samling salmer og åndelige sanger, hovedsakelig oversettelser av Davids salmer, tilskrives ham og oppbevares i Karen Brahes Bibliotek. Salmen *Jeg råber fast, o Herre* er tatt opp i Den Danske Salmebog.

## Referanser
Target (Allier)

**Target** (fransk uttale: [taʁʒɛ]; oksitansk: Targiac) er en kommune i departmentet Allier i Auvergne-Rhône-Alpes i det sentrale Frankrike.

## Geografi
Venant, en sideelv til Bouble, former kommunens nordvestlige grense og renner så inn i Bouble, som former hele dens sørvestlige grense.

## Befolkning

## Se også
*Kommuner i departementet Allier

## Referanser
Forskrift om kjøring på lukket bane eller annet avsperret område og om annen bruk av gokart

**Forskrift om kjøring på lukket bane eller annet avsperret område og om annen bruk av gokart** er en norsk forskrift som har til formål å sikre at kjøring som skjer på lukket bane eller annet avsperret område organiseres og gjennomføres på en sikker måte. Den har sin lovhjemmel i vegtrafikkloven.

Forskriften fastsetter blant annet at trenings- og konkurransekjøring på lukket bane eller annet avsperret område må skje i regi av en arrangør som organiserer slik aktivitet i medhold av reglement og tillatelser gitt av et motorsportforbund. Den gjør også unntak fra lovens krav til førerkort og minstealder.

## Se også
* Forskrift om kjørende og gående trafikk

## Referanser


## Eksterne lenker
*
Snorre Kind Monsson

**Snorre Kind Monsson** (født 2000) er en norsk standup-komiker og skuespiller.

Han har blant annet deltatt i Kongen befaler, Nissesvingen og Gauteshow. 

Høsten 2025 spilte han en av hovedrollene i The Book of Mormon på Folketeateret.

## Referanser
Kombinasjonsløpet

**Kombinasjonsløpet** eller **kombiløpet** er en betegnelse på et utdanningstilbud i norske videregående skoler. Tilbudet er rettet mot minoritetsspråklige elever i alderen 16–24 år som trenger supplerende undervisning for å gjennomføre eller få optimalt utbytte av et studieløp ved en norsk videregående skole.

Tilbudet ble introdusert som en del av regjeringen Støres tiltakspakke for å få flere i Norge til å fullføre videregående utdanning, den såkalte *[[Fullføringsreformen]]*. Det er en variant av Norskopplæring for minoritetsspråklige, med økt innslag av supplerende fag utover norskopplæring. *Kombiløpet* erstattet de tidligere tiltakene «kombinasjonsklasser» og «innføringstilbud».

## Lovhjemmel
Opplæringslova angir i §&nbsp;6-6 følgende hjemmel for kombinasjonsløpet:
«§ 6-6.*Innføringsopplæring for elevar i den vidaregåande opplæringa som har budd kort tid i Noreg*

Fylkeskommunen kan gi elevar som har budd kort tid i Noreg og har fått vedtak om særskild språkopplæring, heile eller delar av opplæringa i særskilde grupper eller klassar eller på særskilde skolar. Fylkeskommunen kan berre gi slik innføringsopplæring dersom eleven samtykkjer. Kravet til samtykke gjeld likevel ikkje dersom opplæring gjennom eit særskilt organisert tilbod er nødvendig for å gi nykomne elevar eit forsvarleg opplæringstilbod i ein situasjon der det kjem svært mange fordrivne frå Ukraina.

Fylkeskommunen kan gjere vedtak om innføringsopplæring for ein elev for opp til eitt år om gongen, i til saman opp til to år. I vedtaket kan det gjerast unntak frå læreplanar i fag, jf. § 1-4 andre ledd, og fag- og timefordelinga, jf. § 1-6 fjerde ledd.»
## Målgruppe
Telemark fylkeskommune beskriver (per februar 2026) målgruppen for tilbudet slik:Tilbudet er for deg som:

* Har ni år i skolebakgrunn og har ikke fullført grunnskole fra hjemlandet.
* Har avsluttet ordinær grunnskole i Norge, men som på grunn av kort botid trenger mer opplæring i norsk, grunnskolefag og vil bli god ved bruke digitale hjelpemidler i undervisningen.
* Har vitnemål fra hjemlandet som tilsvarer norsk grunnskole, men som trenger mer norskopplæring og opplæring i fag før oppstart på videregående.


## Referanser
Qillaq

**Qillaq** er et grønlandsk mannsnavn som betyr «snøre». Navnet er vanlig i Grønland. Navnet brukes også som etternavn.

## Etymologi
*Qillaq* er en yngre grønlandsk form av *K'itdlaĸ*, som betyr «snøre» (rundt skaftet på en harpun til selfangst). Det kan også bety «knute», «løkke», «sammensnørt», «mønster», «tråder i vev». 

Navnet kan muligens også knyttes til *qillat*, en sang som seere (qilasut, qilaamaannartut) bruker når de undersøker skjulte forhold for å fastslå ens skjebne.

## Utbredelse
*Qillaq* er i dag et vanlig navn i Grønland.

|}

## Kjente personer med navnet
Personene i listen er ordnet kronologisk etter fødselsår.
* Qitdlarssuaq (død 1875), kanadisk inuittleder og sjaman (angakkuq), også kjent som Qillarsuaq eller Qillaq
* Donat Qillaq (født 1914), kanadisk kunstner, også kjent som Qillaq Qillaq
* Piungituk Qillaq (født 1926), kanadisk kunstner
* Moses Qillaq (født 1964), kanadisk kunstner
* Leo Qillaq Uttaq (født 1964), kanadisk kunstner
* Esa Qillaq (født 1969), kanadisk kunstner

## Referanser


## Eksterne lenker
* 
*
Sagbruksveien

**Sagbruksveien** (59, 67, 93, kun tre husnummer) er en vei i Vestre Ådal i Ringerike. 

Veien går sørover fra Fjøsvikveien, der denne krysser Ådalselva i sørenden av Sperillen, cirka 12 km nord for Hallingby.

Ringerike Golfklubb har baner her, og har adresse Sagbruksveien 93. Veien ligger cirka 170 meter over havet i nordenden, ved avkjøringen fra Fjøsvikveien. 

## Referanser
Mordballade

**Moritat**, **morität** eller **mordballade** er en undersjanger til den tradisjonelle balladeformen. Sanger i denne sjangeren har til felles at de i tillegg til en melankolsk melodi har en tekst som handler om et (eller flere) brutale, og ofte også bestialske, drap.

Et nyere eksempel på en mordballade finnes i Bertholt Brechts *[[Tolvskillingsoperaen]]*, der den kjente sangen *Mac med kniven* omtales som en *morität*. Enda noen tiår senere ga Tom Jones ut mordballaden «Delilah», som ble en verdenshit.

Musikeren Nick Cave ga i 1996 ut et album med tittelen *Murder Ballads*; den mest kjente av sangene fra dette albumet var en duett med Kylie Minogue med tittelen «Where the Wild Roses grow».

## Referanser
Austrheim skole (Haugesund)

**Austrheim skole** er en barneskole i Haugesund som ble innviet i 1980.

Per 2026 har skolen ca 340 elever og 50 ansatte, og rektor er Stine Helen Mehammer. Skolen har Olweus-sertifisering, dette er et program som forsøker å forebygge og stoppe mobbing.

## Referanser


## Eksterne lenker
*
Hans Enoksens andre regjering

**Hans Enoksens andre regjering** var Grønlands tolvte regjering, som satt fra 20. januar 2003 til 13. september samme år. Den var en flertallskoalisjonsregjering bestående av partiene Siumut og Atassut, hvor Siumut hadde fire landsstyremedlemmer – inklusive formannen Hans Enoksen – og Atassut hadde tre.

## Regjeringsdannelse
I begynnelsen av desember 2002 var det blitt dannet en ny regering etter landstingsvalget 3. december bestående av Siumut og Inuit Ataqatigiit (IA) under Hans Enoksens formannskap. Etter bare tre uker ble forholdet mellom koalisjonspartnerne anspent: Hans Enoksen hadde ansatt tre partivenner i direktørstillinger i Hjemmestyret uten å lyse ut stillingene offentlig, og den nyutnevnte administrerende direktøren i Hjemmestyret Jens Lyberth lot healeren Maannguaq Berthelsen fjerne onde ånder i regjeringsbygningen, noe som førte til en sterk kritikk i inn- og utland.

IAs formann Josef Motzfeldt stilte 9. januar 2003 et ultimatum og krevde en øyeblikkelig avskjedigelse av alle tre direktører. Dagen etter innledet Inuit Ataqatigiit sonderende samtaler med Atassut, som truet med å velte Hans Enoksens regjering etter bare én måned ved makten. Siumut begynte også nye sonderende samtaler. Siumut og Inuit Ataqatigiit ble 12. januar likevel enige om å fortsette det politiske samarbeidet etter at Hans Enoksens tre direktører var blitt sparket.

Allerede tre dager senere sa imidlertid Enoksen opp koalisjonsavtalen med IA, fordi han følte at han ble urettferdig behandlet av sin koalisjonspartner og innledet selv koalisjonsforhandlinger med Atassut. Bare én dag senere annonserte de to partiene en ny koalisjonsavtale.

Den nye regjeringen ble godkjent av Landstinget 20. januar.

## Regjering
Landsstyret bestod av disse medlemmene:

## Referanser